钦定古今图书集成/明伦汇编/氏族典/第453卷 > 《廖用贤尚友录》 > 贡镛
## 钦定古今图书集成/明伦汇编/氏族典/第453卷 > 《廖用贤尚友录》 > 贡镛

按《万姓统谱》：镛字元声，泰甫之后。少从会稽刘师邵
学，好深沉之思。雅性淳谨，力勤南亩。夜有盗入其家，
家人执之，镛命勿烛。盗曰：“为多负故耳。”乃更给布粟
遣之，谓家人曰：“若一识其人，将使终身赧颜矣。”里有
患疫者，人莫不避，镛独求药，往视之。平生不至城邑，
尝录古隐士有迹无名者以自况。所著有《西园遗训》
二卷，《西园集》二卷。